# Amadeus I

### Wikipedia

Espanjan kuningas Amadeus I.

Amadeus I (Amedeo Ferdinando Maria di Savoia, s. 30. toukokuuta 1845 Torinossa, Italiassa – k. 18. tammikuuta 1890 Torinossa, Italiassa) oli Espanjan kuningas (1871–1873) ja Aostan ensimmäinen herttua. Hänen vanhempansa olivat yhdistyneen Italian ensimmäinen kuningas Viktor Emanuel II ja Itävallan arkkiherttuatar Maria Adelhaide.

Vuonna 1867 hän nai Cisternan ruhtinatar Maria Vittoria dal Pozzon (s. elokuussa 1847 – k. marraskuussa 1876), jonka kanssa sai kolme lasta:

- Emmanuele Filiberto, Aostan toinen herttua
- Vittorio Emanuele, Torinon kreivi
- Luigi, Abruzzin herttua.

Vuotta myöhemmin sen jälkeen kun vallankumous (La Gloriosa) oli syrjäyttänyt kuningatar Isabella II:n, Espanjan uusi parlamentti päätti palauttaa monarkian ja ryhtyi etsimään uutta hallitsijaa ulkomailta. Savoijilainen Amadeus valittiin kuninkaaksi 16. marraskuuta 1870 ja kruunattiin Madridissa 2. tammikuuta 1871.

Kuninkaan valinta sattui samaan ajankohtaan kuin hänen suurimman tukijansa kenraali Juan Primin salamurha. Tätä seurasi useat ongelmat Espanjan epävakaan poliittisen tilanteen, tasavaltalaisten salaliittojen, karlistien kansannousujen, Kuuban separatismin, puolueidensisäisten ristiriitojen, kapinoivien hallitusten ja salamurhayritysten muodossa.

Amadeus saattoi luottaa vain edistyspuolueen tukeen, jonka johtajat pystyivät enemmistön turvin ohjailemaan parlamentin toimintaa. Edistykselliset jakautuivat monarkisteihin ja perustuslaillisiin, joka pahensi epävakaisuutta. Vuonna 1872 puolueidenväliset erimielisyydet leimahtivat, kun karlistit nousivat kapinaan baski- ja katalaanialueilla, ja pian tasavaltalaisten kansannousuja alkoi ilmetä kaupungeissa ympäri maata. Asevoimien tykistöjoukot menivät lakkoon, ja hallitus kehotti kuningasta rankaisemaan niitä.

Nähdessään mahdollisuuden joutua hallitsemaan ilman kansan tukea, Amadeus antoi määräyksen rangaista tykistöä ja sen jälkeen luopui välittömästi kruunusta 11. helmikuuta 1873. Kello kymmenen samana iltana Espanja julistettiin tasavallaksi ja Amadeus esiintyi parlamentin edessä julistaen espanjalaisten olevan mahdottomia hallita.

Kuningas jätti Espanjan ja palasi Italiaan, jossa otti Aostan herttuan arvonimen. Ensimmäisen vaimonsa kuoleman jälkeen hän nai ranskalaisen prinsessa Marie Laetitia Napoleonin (s. 20. marraskuuta 1866 – k. 25. lokakuuta 1926), jonka kanssa sai yhden pojan. Amadeus eli lopun elämäänsä Torinossa, jossa kuoli 18. tammikuuta 1890.

Espanjan ensimmäinen tasavalta kesti lopulta vain alle kaksi vuotta, ja joulukuussa 1874 Isabella II:n poika Alfonso XII julistettiin kuninkaaksi.

Viisikymmentä vuotta Amadeuksen kuoleman jälkeen hänen pojanpojastaan tuli Tomislav II, itsenäisen Kroatian valtion ensimmäinen ja ainoa kuningas. Valtionhoitajana toimi kuitenkin Ante Pavelić, eikä kuninkaalla ollut käytännössä mitään valtaa ja hän luopui kruunusta 29 kuukautta nimittämisensä jälkeen.

Wikimedia Commonsissa on lisää materiaalia aiheesta Amadeus I.
Haettu osoitteesta http://fi.wikipedia.org../../../a/m/a/Amadeus_I_5e17.html

Luokka: Espanjan kuninkaat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Español
- Français
- Hrvatski
- Italiano
- Nederlands
- 日本語
- Polski
- Русский
- 中文